Mode vir Moedersdag: Geskenkidees vir jóú ma | rooi roseMode vir Moedersdag: Geskenkidees vir jóú ma | rooi rose
Ma-wees is ’n voltydse werk – en dit sonder ‘n handleiding. Ma’s het verskeie belangstellings en stokperdjies, maar almal het iets gemeen: waardering en liefde maak hulle gelukkig. Ons het ’n paar geskenkpakkies bymekaargesit wat by jou ma sal pas.
Deur Bea Lingenfelder en Susra Matthee. Hooffoto: Pexels
My ma het ’n hand met ’n plant
Jou ma vind haar vrede in die tuin. Sy is opgewonde as daar ’n groenigheid uit klam grond skiet, of as ’n plantjie in een van die ses glaspotjies op die vensterbank uitspruit.
Gemak, handigheid en gereedskap is ’n paar van die elemente wat jy in gedagte moet hou wanneer jy ’n geskenk vir hierdie stokperdjie uitsoek.
’n Sentimentele siel
Jou ma is sentimenteel. Sy herskep ’n gunsteling-koppie in ’n potplant, of sy maak ’n lappieskombers met jou babaklere. Dié ma’s is gewoonlik kreatief en hou van die buitengewone.
Daarom sal ’n verpersoonlike geskenk die beste keuse wees. Baie juweel- en leerhandelsname is bereid om ’n woord/e op hul items te graveer.
Wie hou nie daarvan om snoesig voor die vuurtjie of in die son te sit en eietyd te hê nie?
Bederf jou ma met ’n paar warm pantoffels of oulike wolkamerjas om haar tyd met haar gunstelingboek nóg beter te maak.
Heil die kookkoningin!
Aandetes is gewoonlik opwindend, want jou ma het ’n nuwe resep iewers raakgelees. Dalk hou sy van eksperimenteer met smake of speserye, of dalk is sy net ’n staatmaker as dit by jul gunstelingpasta en kaasgereg kom. Hoe ook al, dit gaan wild voor die stoof, en ’n geskenk wat haar proses vergemaklik, is altyd ’n wenner.
Die aktiewe avonturier
Geniet julle dit om saam te draf, of ken sy elke persoon se naam in haar pilatesklas? ’n Gesoute avonturier sal erken dat ’n mens nooit genoeg oefenklere en toerusting het nie. Boonop voel ’n mens sommer meer gemotiveerd met die regte uitrusting.
Let mooi op waarvan jou ma hou: bergklim, draf, swem, of net om die blok stap; kies ’n geskenk wat by haar aktiwiteit inpas (want soos jy weet is nie alle tekkies dieselfde nie!)
As ’n nuwe tendens kop uitsteek, weet jou ma daarvan. Mode is ’n persoonlike uitdrukking van haar menswees. Haar styl kan enigiets van kleurryk en bont tot klassiek met ’n twist wees.
As dit moeilik is om jou ma se unieke styl te identifiseer, let op na elemente wat jy gereeld raaksien, soos ’n tekkie of blink bykomstighede, en speel veilig en kies ’n soortgelyke geskenk.
Die glansryke godin
Loer ook hier vir nog oulike geskenke van Miladys